Rubizhneko gudua

Rubizhneko gudua 2022ko martxoaren 15ean hasi eta urte bereko maiatzaren 12an amaitu zen 2022ko Errusiaren Ukrainako inbasioaren parte den gudu bat izan zen, Ekialdeko Ukrainako erasoaldiaren testuinguruan gertaturikoa.

 Testuingurua 

Otsailaren 28ko eguerdiko 15:00ak aldera, Errusiako Indarrek Sievierodonetsk –Rubizhne hiriaren hego-ekialdean kokatuta dagoen Luhansk Oblasteko administrazio-zentroa– bonbardatzen hasi ziren. Serhi Haidai-ren, Luhanskeko Oblasteko Gobernadorearen, arabera, bonbardaketa horietan pertsona bat hil eta beste hainbat zauritu ziren. Era berean, misilek gas-hodiak ere jo zituzten.

Martxoaren 2an, Sievierodonetsk inguruko ia herri guztietan borrokak izan ziren. Errusiako Indarrek Rubizhne hiria bonbardatzen jarraitu zuten, bonba-aterpe gisa ari zen eskola-gimnasioa barne; halere, ez zen hildakorik jakinarazi. Egun horretako eguerdiko 15:20etan, Ukrainako agintariek esan zuten Errusiako Indarrak hirian sartzen saiatu zirela, baina uxatu egin zituztela. Lau egun geroago, Haidaik adierazi zuen borrokak gertatzen ari zirela Lysychansk, Sievierodonetsk eta Rubizhne hirien kanpoaldean.

 Gudua 

 2022ko martxoa 
Martxoaren 15ean, Haidaik adierazi zuen lau zibil hil zirela Errusiako Indarrek ospitale baten, ikusmen-urritasuna duten haurrentzako arreta-zentro baten eta Rubizhneko hiru eskolen aurkako eraso batetan.

Martxoaren 17an, Errusiaren-aldeko LHEko Indarrek aurrera egin eta Rubizhne hiriaren mendebaldeko eta ipar-mendebaldeko aldiriak hartu zituzten eta, ondoren, eguerdi aldera, herriaren hegoaldea erasotzen hasi ziren ere, hiri-administraziorako eraikin bat bereganatzen zuten bitartean. Hurrengo egunerako, LHEk Rubizhneren hainbat zati kontrolatzen zituen, herriaren hegoaldean borrokak jarraitzen zuten bitartean  Martxoaren 19–20 artean, Errusiar eta LHEko indarrek Varvarivka herria bereganatu zuten, Rubizhneren iparraldean kokaturikoa.

Martxoaren 22an, Leonid Pasetxnik-ek, LHEko buruak, Luhansk eskualdeko "ia %80a" hartu zutela esan zuen, gaineratuz "Popasna, Lysytxansk, Rubizhne, Sievierodonetsk eta Kreminna hiriak ez [zituztela] askatu". Adierazi zuenez, gudu-zelaietako egoera "tentsio egonkorrekoa" zen, bai eta LHEko Herri Miliziaren unitateak Popasna eta Rubizhne hirian LHEren kontrolpean hartzeko ahaleginak egiten ari zirela. Bi egun geroago, errusiar indarrek aurrerapenak egin zituzten Rubizhenen.

 2022ko apirila 

Apirilaren 6rako, errusiar indarrek Rubizhne hiriaren  %60a bereganaturik omen zuten, obusak eta misilak hiriaren aurka jotzen ari zirela "tarte erregular eta iraunkorretan". Biharamunean, Ukrainaren Mendi Erasoko 128. Brigadako indarrek kontraerasoaldi bat egin zuten oblast-zonalde hartan, errusiar indarrak Rubizhnetik ipar-mendebaldean dagoen Kreminna herritik 6–10 kilometrora eramanez. 

Apirilaren 9an, Errusiaren Guardiako 4. Tankeen Dibisioko elementuak eskualde horretan kontzentraturik zeuden; hala ere, apirilaren 11–12 bitartean, Errusiaren eraso jarraituek ez ziren lurralde-bereganatzean itzuli. Hala ere, apirilaren 16rako, Ukrainak Sievierodonetsk hiriaren %70a errusiar bonbadaketen ondorioz suntsiturik zegoela adierazi zuen.

Apirilaren 18an, Errusiak erasoaldia berritu zuen Ukraina ekialdean, Sievierodonetsken aire-erasoak hasiz. Goiz hartan, Errusiako tropak Kreminnan sartu ziren ere, zeinaren kontrola galdu zuten Ukrainako Indarrek borroka gogorren artean. Haidaik baieztatu zuenez, borrokan 200 zibil baino gehiago hil ziren, bai eta beste lau zibil borroketatik ihes egiten saiatzean. Borroketan, LHEren batailoietako bateko komandante bat hil zen, bera eta bere borrokalariak Kreminnatik gertu zeuden ukrainar indarrek inguratu eta "azkenera arte" borrokatu zutenean, LHEren arabera. Liskarretan hildako eta zauritu kopuru ezezaguna utzi zuten, eta, hurrengo egunean, Errusiako Indarrek Kreminnaren kontrol osoa lortu zuten.

Apirilaren 20an, errusiar eta LHEko indarrek Rubizhne hiriaren barruan aurrera egin zuten, hiri-erdialdea bereganatuz. Apirilaren 26tik aurrera, Errusiako Armadak poliki-poliki hiriaren mendebaldean eta hegoaldean aurrera egin zuen, Ukrainako Indarrak inguratu nahian.

 2022ko maiatza 

Ukrainak maiatzaren 3an jakinarazi zuen Errusiaren hegazkinek ale-igogailu bat bonbardatu zutela, Rubizhnen,  guztiz suntsitu zena. Era berean, egun hartan, Rubizhne ondoan dagoen Mykhailivka herria bonbardatu zuten ere, San Elias Monasterio barbaroa eta Mykhailivkako Txernihiveko San Teodosio elizako erretorea zen, Parthenio hieromonjea hilez.  Maiatzaren 4an, Ukrainako Indarrek esan zuten errusiar indarrek Rubizhneren kontrol osoa lortzen saiatu zirela, arrakastarik gabe. Maiatzaren 8an, bestalde, Ukrainako Indarrek Popasnatik erretiratu zirela jakinarazi zen, Errusiari herria erabat okupatzeko aukera emanez. Popasna inguruko borroketan, Errusiako Indarrek hiriguneko ondasun guztiak kaltetu edo suntsitu zituzten. Serhi Haidaik esan zuenez, Errusiako Indarrek "[Popasna] Luhansk eskualdeko mapatik ezabatzen" ari ziren. Jakinarazi zenez, errusiar indarrek Rubizhne eta inguruko Voevodivka herria hartu zituzten ere maiatzaren 12an.

 Biktimak 
Gutxienez, 13 zibil hil eta beste zibil 14 zauritu ziren hirian izandako borroketan.

 Erreferentziak 

Kategoria:Ukrainak parte hartutako guduak
Kategoria:Errusiak parte hartutako guduak
Kategoria:2022ko Ukrainako inbasioa
Kategoria:2022ko Ukrainako inbasioko guduak